
Cefartikolo 


Estimataj gelegantoj: 

La aranĝo de tiu ĉi numero estis preskaŭ finita, 
kiam atingis nin konsterna sciigo pri la morto 
de nia karega samideano Sylla Chaves. Kion 
* fari? Rearanĝi la numeron jam ne eblis, nek ni 
disponis je tempo por prepari detalan materialon. 
Akademiano, vortaristo, profesoro, poligloto, 
poeto, propagandisto, publikrilatisto, polemikisto 
kaj ĉefe entuziasma esperantisto, Sylla posedis 

s 

p tiom da talentfacetoj, ke simpla kelklinia artikolo ne 
fariĝus inda je lia memoro. Tial ni decidis dediĉi la 
a kemon de numero 335 por omaĝi lin, kiu, dum tiom 
n da jaroj kaj ĝis la fino de sia vivo, restis entuziasma 

batalanto por nia idealo. 

Ĉi-numere vi povos legi tri altnivelajn artikolojn. 
o La unuan verkis Paulo Nascentes pri la Eŭropa 
Referenckadro por Lingvaj Ekzamenoj, surbaze de 
4 prelego de li prezentita ĉe la Dua BEL-Konferenco, 
okazinta en Febmaro de 2009. Ĉiuj instmistoj kaj 
ekzamenistoj de Esperanto profitos legante kaj 
0 pridiskutante ĝian enhavon. 

La duan artikolon verkis Jose Mauro Progiante, 
ankaŭ surbaze de prelego prezentita ĉe la Dua BEL- 
Konferenco. En ĝi li pritraktas la evoluon de la 
sinteno pri morto en okcidenteŭropaj kaj amerikaj 
socioj. La temo estas malsimpla kaj eble timiga, 
sed la aŭtoro sukcesis fari la artikolon alloga kaj 

o facile alirebla. 

o 

9 


La trian artikolon ni ŝuldas al Alberto Emerson 
Wemeck, kiu resumas sian magistran disertacion pri 
neologismoj en Esperanto. Per ĝi la aŭtoro sukcesas 
demonstri, kial kaj kiel Esperanto estas vivanta 
lingvo, kun konstanta estiĝo de novaj radikoj kaj 
novaj vortkonstmoj, kaj samtempe kun arhaikiĝo 
de aliaj. 

Sekvas nia sekcio Kiel traduki. Ree ni ricevis 
plurajn kontribuojn de samideanoj por la traduko 
de tri portugallingvaj paroltumoj. Malfacila, sed 
lemiga tasko, do legu kaj lernu. Ĉu vi ankoraŭ ne 
kontribuis? Ni prezentas novan defion. 

Poste venas nia tradicia sinonimludo, kie ĉi-foje 
ni pritrakos la verbojn montri, elmontri, demonstri, 
indiki, elstarigi, reliefigi kaj emfazi. La diferencoj 
estas ofte subtilaj, sed gravaj. 

Tuj sekve vi trovos nian Sciencan Angulon. Ĉu 
virinoj malpli kompetentas pri matematiko ol viroj? 
Jen provoka demando, sed vi povos, interalie, legi 
pri tiu ĉi polemika temo. 

Finas la numeron alia amuza kriptogramo 
verkita de Jose Saraiva Matos, kiu, spite al siaj 91 
jaroj, ankoraŭ verkas kaj aktivas en nia movado. 

A1 ĉiuj plezuran kaj profitan legadon ni 
deziras. 

La ĉefredaktisto. 

BEL-Konferencoj 


Komuna Eŭropa Referenckadro: 

ĉu finfine internacia sistemo por lingvaj ekzamenoj? 


Paulo Nascentes 


(Prelego prezentita ĉe la 2-a BEL-Konferenco, 2009) 


B 

r 

0. Enkonduko 

Fakte, impona estas la titolo de ĉi 
prelego, kiel konvenas al konferencoj. 
Tamen ĝi ne estos propradire 
konferenco, sed nur enkondukaj 
notoj kaj celas ĉefe instigi nin al plia 
pripenso kaj sekva kongrua ago. Kiel 
sistemo, simile al tio kio okazas en 
ŝakludo, eĉ malgrandaj ŝanĝoj en 
nia ekzamensistemo ja ŝanĝos la 
instruadon mem de esperanto. Laste 
aperis en esperantaj gazetoj: 

“Post kelkjara laboro, je la 
jarŝanĝo debutis la nova Esperanto- 
ekzameno, kiu estas konforma al 
la normoj de la Komuna Eŭropa 
Referenckadro (KER) kaj ofertas 
egalrangan mezuradon de la kvar 
bazaj lingvaj kapabloj en la niveloj 
B1 ,B2 kaj C1. Partoprenantoj de la 
intemacia festivalo (IF) en Dŭsseldorf 
havis la bonŝancon esti la unuaj por 
trapasi tiun internacie rekonatan 
ekzamenon. Sume 8 personoj el 6 
landoj uzis la eblecon: 3 el ili elektis 
la nivelon B2 (forta meznivelo 
postulanta fluan parolkapablon, 
bonstilan memstaran verkadon, 
komprenkapablon de tekstoj el la 
ĉiutaga vivo) kaj 5 kandidatoj aliĝis 
al la pli supera nivelo C1. 

“Laŭ la regularo kontraktita 
kun la ŝtata lingvoekzamena centro 
(ITK) en Budapeŝto, Hungario, 
la skribaj taskoj (farendaj en 180 
minutoj en B2 kaj en 240 minutoj 
en C 1 ) estos korektataj tie fare de 
spertaj fakuloj, kiuj prizorgas la 
akredititajn samnivelajn ekzamenojn 
aprobitajn ankaŭ de la asocio de 



Paulo Nascentes 


lingvotestistoj en eŭropo (ALTE). 
La surlokajn buŝajn ekzamenojn en 
Dŭsseldorf gvidis Renato Corsetti 
kaj Zsofia Korody, ambaŭ trejnitaj 
ekzamenantoj laŭ la KER-postuloj. 
UEA kore gratulas al la unuaj 
ekzamenitoj, kiuj bonege sukcesis 
en la buŝa parto. Estas ĝojige, ke 
tiom multaj ekzameniĝantoj anoncis 
sin malgraŭ la jarfina festo kaj la 
mallonga tempo, kiu restis post la 
fina decido okazigi la ekzamenojn 
ankoraŭ en 2008”. ( LaNovtipa UEA- 
ekzameno sukcesepremieris. Fonto: 
Gazetaraj Komunikoj de UEA, n-ro 
314, 8 -a de Januaro 2009). 

Ampleksiĝas mondskale la 
profesia instruado de Esperanto. 
Verŝajne tio estas aktuala tendenco 
cele al plibonigo de ĝia kvalito. 


Nova ekzamensistemo ekzemple 
prezentiĝas en Eŭropo ĉi-momente 
por diversaj lingvoj, nome, la 
Angla, la Franca, la Hispana, 

p 

la Germana, la Itala kaj ankaŭ 
Esperanto. Laŭscie, ILEI, instanco 
de Universala Esperanto-Asocio 
por esperanta instruado, interesiĝas 
pri tiu nova sistemo. Tiurilate, 
kadre de la 93 a UK de Roterdamo, 

t 

monapoge de ESF - Esperantic 
Studies Fundation , UEA okazigis 
en la Universitato de Amsterdamo, 5 
la 17-an kaj 18-an de julio 2008, 
la konferencon de universitatoj 
kie Esperanto aŭ Interlingvistiko 

0 

estas instruata. Prezidis ĝin Prof-ro 
Humphrey Tonkin. Jen raporto kaj 
pri la Amsterdama Konferenco kaj 
pri dutaga trejnado de profesoroj 
aranĝita de ILEI pri la aplikado de 
parolaj ekzamenoj de Esperanto. 

2 

1. Komuna Eŭropa 
Referenckadro - pri instruaj 
kaj taksaj metodoj por la 
akiro de modernaj lingvoj 

UEA publikigis fine de la 
pasinta jaro la esperantan version 
de grava dokumento de Eŭropa 
Konsilio, nomata “Komuna 
Eŭropa Referenckadro por lingvoj: 
lernado, instruado, pritaksado ”. 
Tutcerte oni ankoraŭ ne sufiĉe 
komprenis la kvazaŭan revolucion 
de tiu normiga laboro. Iel la mondaj 
institutoj kiuj profesie aplikas 
tradiciajn ekzamenojn (kiel Toeffel, 
Cambridge, Michigan, Instituto 

Goethe k.s.) akiradis dum jaroj 
grandan sperton tiurilate. Tamen 
ili ankaŭ devos adaptiĝi al la ĵusaj 
priskriboj de lingvokonoj ponivele 
aranĝitaj laŭ tiu menciita Komuna 
Eŭropa Referenckadro . 

La priesperanta ekzamenigo de 
studentoj furoras en Hungario. Tio 
verŝajne ekinfluas aliajn landojn. 
a La artikolo “Hungario: Esperanto- 
movado”, ĉe http://eo.wikipedia. 
s org/wiki/, resume tiel tekstas: 

“En Hungario okazas state 
rekonitaj ekzamenoj pri Esperanto. 
a Studentoj bezonas por fini siajn 
n studojn, depende de la altlernejo, 
konfirmon pri lingvokono en unu aŭ 
s du fremdaj lingvoj libere elekteblaj. 

Eblas elekti ankaŭ Esperanton. Inter 
1995 kaj 1999 okazis jare ĉirkaŭ 500 
tiaj ekzamenoj, ekde 2000 okazis 
0 kresko kaj ekde 2002 ĉiujare estas 
ĉirkaŭ 6000 ekzamenoj. La kaŭzo 
estas malpli la entuziasmo pri la 
o lingvo mem - ĉefe kaŭzas tion, ke 
Esperanto estas lernebla multe 

3 pli rapide ol aliaj lingvoj. Sume 

4 ĝis 2007 tiel okazis pli ol 40.000 
ekzamenoj ”. 

La sumo ne estas tiel granda 
kompare al tiu de alaj lingvoj. 
Tamen, tiuj ciferoj, konfirmitaj de 
o du invititaj ŝtataj reprezentantoj de 

0 hungaraj oficialaj edukaj instancoj, 

tutcerte atentigas nin pri ebloj kaj 
vojoj kadre de brazilaj universitatoj 
kaj altlernejoj. Ne hazarde, du 
hungaraj profesorinoj de Esperanto, 
la kompetentaj kaj laboremaj Zsofia 
Korody (vicprezidantino de ILEI) 
kaj Katalin Kovats (ĉef-redaktorino 
de la fama retejo Edukado.net) 
elstare kungvidis dumkongresan 
trejn-sesion en Roterdamo, cele al 
intemacia agnosko de ekzamenontoj 
pri Esperanto venintaj el la tuta 
mondo. 

Francisco Wechsler prave skribis 
en nia BEL-ana diskutlisto: 


“Ree miaopinie, ni bezonas 
enrubujigipor ĉiam la ideon, ke nia 
movado progresos, se ni “iom ” regas 
la lingvon, kaj, eĉ pli damninde, ke 
sufiĉas “iom” da lingvoregado 
por instrui. Esperanto estas tiel 
facila, ĉu ne vere? Kompreneble, 
perfekta lingvoregado ne ekzistas, 
eĉ rilate ies etnan lingvon; 
sed ni agnosku, ke ĉi-rilate ni 
multe pekas. Se niaj movadanoj 
ne strebos al supera regado, nia 
Eduko-Komisiono malfacile trovos 
kompetentajn kandidatojn kaj sekve 
aljuĝos diplomojn al preskaŭ neniu 
homo”. 

La reliefigo al tiu citaĵo ja 
devenas el ĝia evidenta graveco 
en tiu kunteksto. BEL-konferencoj 
- ekde nun en Pogos de Caldas 
kaj ankaŭ en venontaj sesioj - , 
miaopinie, povos fariĝi ege bona 
pritema diskutejo. Ne hazarde, ĉi 
tie kolektiĝas edukistoj, profesoroj, 
instmistoj, vortaristoj, kaj estraranoj 
de BEL kaj de ŝtataj asocioj. 

Kiel sciate, en Esperantolando, 
kadre de internaciaj aranĝoj 
kaj institucioj, kelkaj praktikaj 
proponoj pri Esperanto-ekzamenoj 
kaj Esperanto-instruado jam 
fruktodonas. Ekzemple, dum la 
interesa Amsterdama Konferenco 
okazis trejnsesio pri ekzamenoj 
de ILEI laŭ principoj de KER, 
pristudinda dokumento. Tiam de 
Brazilo ĉeestis mi kaj Emerson 
Werneck, kiuj spertis kiel poentigi, 
en parola parto, ekzamenatojn 
prezentatajn per filmdokumentado. 
Duope kun iu kolego, kiel Probal, 
Renato, Zsofia, Ilona aŭ alia kolego, 
gvidataj de Katalin, ni bonetose multe 
kunlernis. La modesta enkonduka 
raporto de mi proponita al niaj ĉi- 
jaraj BEL-konferencoj ĉefe celas 
instigi nin pli funde studi kaj apliki, 
se ili kontentigos nin, la principojn de 


la Komuna Eŭropa Referenckadro, 
ankaŭ en brazilaj ekzamenoj. Oni 
facile deduktas la gravecon de tiu 
eventuala interkonsento (ne tiom 
facile atingebla tamen) kadre de 
la preparado de nia instmilaro kaj 
lemolibroj. 

Aliflanke, inter aliaj, Edukado. 
net, ILEI kaj ILEIBR, Interkultura 
Centro Herzberg, Lemu.net kaj ESF 
estus pretaj por partnere kunlabori 
kun BEL, por starigo de akademiaj 
kursoj pri Esperantologio kaj 
Interlingvistiko. Jen tion mi aŭdis kaj 
sentis dum la menciita Amsterdama 
Konferenco. Tiu tekstas kadre de la 
konkludoj de tiu evento. Kial ne do 
partneri? 

2. Taksaj metodoj 
por parolaj ekzamenoj 

Dum tiu menciita trejn-sesio, 
post spektado de filmeto pri parola 
ekzameno de du malsamnivelaj 
kandidatoj, dekoj da profesoroj de 
diversaj landoj unuope poentigis 
la ekzamenitojn laŭ jenaj kriterioj: 
aŭd-kompreno, vortprovizo, 
lingva ĝusteco, gramatika 
ĝusteco, parolflueco, kohereco. La 
ekzameneroj estis libera persona 
sinprezento, bild-priskribo, 
rakontaĵo de spertoj, konversacio pri 
proponitaj temoj, eĉ analizo de nunaj 
problemoj, depende de lanivelo. Tuj 
poste la profesoroj duope interŝanĝis 
siajn rimarkojn kaj findecidis pri 
la atribuota poentsumo. Riĉenhava 
analizo kaj bonhumora pridiskuto 
tiam okazis, celante alĝustigon de 
la kriterioj. Krom tiu studsesio, 
kiu dufoje ripetiĝis pri alinivela 
kandidato, Katalin kaj Zsofia, kiuj 
antaŭe profesie laboradis laŭ la 
hungara instrusistemo, prezentis al 
la du menciitaj hungaraj autoritatuloj 
laboron pri la perspektivoj de 

ekzamensesioj de ILEI. Tradukis 
ĝin Esperanten doktorino Ilona 
Koutney. 

3. La konferenco de 
universitatoj kie esperanto aŭ 
interlingvistiko estas instruata 

Kvindeko da fakuloj el 39 
universitatoj kaj esplorinstitutoj 
en 23 landoj (nome Aŭstrio, 
Barato, Brazilo, Britio, Bulgario, 
Ceĥio, Ĉinio, Germanio, Hispanio, 
Hungario, Italio, Japanio, Kroatio, 
Latvio, Litovio, Nederlando, 
Pollando, Rusio, Slovakio, Svedio, 
Svislando, Usono kaj Venezuelo) 
kolektiĝis ĉe la Universitato de 
Amsterdamo por pridiskuti tri ĉefajn 
temojn: (1) studprogramojn kaj 
kursmaterialon pri Esperanto kaj 
Interlingvistiko; (2) interŝanĝojn de 
profesoroj, studentoj, kaj materialoj; 
(3) administran starigon, daŭrigon 
kaj fortigon de programoj. En sia 
fina sesio, ili ellaboris la jenajn 
konkludojn kaj rekomendojn, laŭ la 
Kvina Bulteno , de la 9-a de aŭgusto 
2008. Por resumi la afero, ĉi tie 
mi legos nur po la tri unuajn laŭ 
grupo: 

3.1. Decidoj pri studprogramoj 

1. Utiligi la retejon Edukado.net, 
kiel konvenan kolektejon de 
materialoj kaj interŝanĝejon de 
spertoj, ideoj, projektoj ktp. 

2 . Fari inventaron de ekzistantaj 
materialoj (studprogramoj 
en unuopaj universitatoj, 
studmaterialo en formo de 
kurslibroj ktp.). 

3. Daŭrigi la admirindan laboron 
de Germain Pirlot (listigo de 
universitatoj kie Esperanto estas 
instruata), sed gravegas pli aktiva 


kunlaboro kun li kaj respondemo 
al liaj komunikoj. 

4.Ekzistas eĉ kelkaj proponoj pri 
manlibro pri Interlingvistiko, 
verkita en la Angla (kiel la plej 
disvastiĝinta lingvo en la fako 
Lingvistiko, sed kun la celo 
traduki ĝin en aliajn lingvojn kaj 
unuavice en Esperanton). 

5.Similan bezonon oni sentas 
koncerne bone prezentitan 
libron pri Esperanto (iom simila 
al la Fenomeno Esperanto de 
Auld, kvankam pli objektiva kaj 
scienca). 

6 .Ellaboro de studprogramoj por 
diversaj niveloj. Kvankam la 
situacio varias multe de unu 
universitata sistemo al alia (aŭ eĉ 
de unu universitato al alia), estus 
bone havi je nia dispono plurajn 
modelojn de studprogramoj 
facile adapteblajn. 

7.Someraj (aŭ similaj) sciencaj 
seminarioj kiuj estos agnoskitaj 
de la universitata medio. Ja 
universitata agnosko gravus. 

8 . Kolektigi diplomlaboraĵojn 
kaj disertaciojn kiuj rilatas al 
Esperanto kaj Interlingvistiko, 
kaj aperigi suplementon pri ili. 

9. La venonta ILEI-konferenco 
(Krakovo, Pollando, 18-25 
julio 2009) traktu interalie 
universitatan kunlaboron, kaj 
do iel daŭrigu la starigitan 
dialogon. 

3.2. Pri interŝanĝoj 

l.Ni utiligu specifajn 
interŝanĝprogramojn 
universitatajn. Preskaŭ ĉiuj 
universitatoj havas siajn 
interŝanĝprogramojn kun specifaj 
eksterlandaj universitatoj. Kie 
eble, ni uzu tiujn ekzistantajn 


strukturojn por faciligi kaj 
foje eĉ financi interŝanĝojn de 
profesoroj kaj studentoj. 

2.Ni sciigu al esploristoj informojn 
pri eblaj monfontoj, kaj instigu 
la esploristojn mem esplori pri 
manieroj financi interŝanĝojn. 

3.1ndus inventari konkretajn 
ekzistantajn eblecojn (ekzemple 
en Ĉinio kaj en la programo 
Erasmus de E. U.). 

4. Gravas uzi Esperanton en 
interfaka laboro, tiel ke ĝi 
trovu nature sian rolon en aliaj 
studkampoj. Krome, gravas, 
ke ni reciproke antaŭenigu la 
karierojn de niaj kolegoj, ne 
nur en rilato kun Esperanto 
kaj Interlingvistiko, sed ankaŭ 
alimaniere. 

5. Plia kampo por kunlaboro kaj 
interŝanĝoj estas evoluigo de 
peresperanta instruado kaj 
studado - do utiligo de Esperanto 
por aliaj studkampoj, iom laŭ 
la modelo de la Akademio 
Internacia de la Sciencoj (AIS). 

6 .Interŝanĝoj de personoj ne estas 
la sola formo de interŝanĝoj. 
Gravas ankaŭ la efika utiligo de 
ekzistantaj bibliotekaj kolektoj, 
interalie por suplementi la ofte 
malfortajn kolektojn en unuopaj 
universitataj bibliotekoj. 

3.3. Starigo, daŭrigo kaj 
administrado de programoj 

l.Ni flegu rilatojn kun dekanoj 
kaj rektoroj. Starigo kaj daŭrigo 
de programoj ofte dependas 
de la preferoj de fakestroj kaj 
dekanoj. Sekve, gravas krei 
pozitivajn rilatojn kun tiuj, kiuj 
faras decidojn. 

(Daŭrigota sur paĝo 20) 

I la h storio de la morto 


Jose Mauro Progiante 


(Prelego prezentita ĉe la 2-a BEL-Konferenco, 2009) 

i 


a 

I 

En la insulo Ajajo, Odiseo 
p renkontis kunulon, kiun la sorĉistino 
e Circo ŝanĝis en porkon, kaj eksciis, 
a ke li ne volas esti denove homo, ĉar 
n la homoj konscias pri la morto. 

Ne povante perdi tiun konscion, 
s ni provas fuĝi de la morto, neante 
ĝian ekziston. Tipa atesto de tiu 
neado estas la maniero, kiel oni 
g mortas nuntempe. La morto ne plu 
okazas hejme, kun la familianoj, 
N sed en hospitalo, kie la forpasanto, 
ĉirkaŭata de kuracaparatoj kaj 
0 flegmaj profesiuloj, devas senĝeme 
3 akcepti la solecon kaj agi kiel 
3 senscia bonkonduta infano, evitante 
emociiĝi aŭ enmemiĝi. 

Kiam plenumiĝas la morto, la 
u korpon oni tuj preparas por mallonga 

publika gardo kaj rapida entombigo. 
2 La funebro estas malŝatata, se longe 

0 daŭras. 

o 

Tamen, malgraŭ tiu neado, la 
morto nin sieĝas. Ĉiutage ni ĝin 
trovas en la televido, en laĵurnaloj, 



“Morto de Ofelio”- John Everett Millais (182 9 - 18 96) 


preskaŭ ĉiam en asocio kun perforto. 
Malantaŭ tiu kolektiva fuĝo estas 
kolektiva timo, kies radikoj troveblas 
en la mondhistorio. Ni serĉu ilin, 
same kiel psikanalizisto serĉas en 
la persona historio de siaj pacientoj 
la kaŭzojn de iliaj fobioj. 

Ni emas pensi, ke la hodiaŭa 
sinteno antaŭ la morto estas normala, 
sentempa, ke ĉiam oni ĝin timis, ke 
ĉiam oni kultis la mortintojn egale. 
Sed fakte la morto, aŭ, pli precize, 
la homa rilato al la morto havas 
historion, kiu estas historio de timo. 

II 

Ĝis la XIIa jarcento la morto 
estis regata. La unuaj kristanoj ne 
timis ĝin. Ilia kredo pri resurekto 
sufiĉe forpelis la teruron antaŭ la 
morto, kiun ili rigardis kiel naturan 
okazaĵon. Tiutempe oni ne okupiĝis 
multe pri la individua morto, 
konsiderante, ke “ĉiuj mortas”. 

Antaŭsenti la alproksimiĝon 
de la morto estis ordinara afero. 
Ĉiu homo iomgrade konsciis la 
alvenon de siaj lastaj momentoj, kaj 
tiam li kuŝiĝis, kunvenigis ĉirkaŭ 
si la familianojn, konsilis, faris 
dispoziciojn pri siaj havaĵoj, adiaŭis, 
submetiĝis al pekliberigaj ritoj kaj 
foriris trankvile, kredante pri savo 
post transmorta ripozo. 

En tiu socia etoso, kompreneble, 
ne estis akceptindaj la perforta kaj la 
subita mortoj. Oni diris, ke tiaj mortoj 



Jose Mauro Progiante 


estas malbelaj, malbenaj, abomenaj, 
kaj eĉ diskutis, ĉu iliaj viktimoj rajtis 
esti enterigitaj ad sanctos \ ĉar la 
ĝenerala kredo estis, ke, por savi la 
animon, sufiĉas enterigi la kadavron 
en ejo gardata de sanktulo, t. e. 
ene de aŭ apud preĝejo. Pro tio la 
tombejoj situadis apud la preĝejoj. 
Krome, ili estis publikaj lokoj, 
kie oni dancadis, amindumadis, 
diskursadis, komercadis, ktp. 

La unua timo aperis kune kun 
la maltrankviliĝo pro la mondfina 
juĝo, kiu enkondukis en la socion 
la okupiĝon pri la propra biografio, 
kaj konsekvence pri la individua, 
persona morto. Tiam iom perdiĝis 
la kapablo antaŭsenti la morton, 
tiel ke papa dekreto ekdevigis la 
kuracistojn sciigi la agoniantojn pri 
ilia baldaŭa forpaso. 

Aparte gravaj fariĝis la 
testamentoj, per kiuj oni provis “aĉeti” 
la savon, fordonante valoraĵojn 
al la katolika eklezio, postlasante 
kapitalon por multenombraj mesoj 
(mil, dek mil), kaj eĉ ordonante 
kuriozajn agojn, kiel pilgrimadojn de 
aliuloj al tiuj kaj tiuj preĝejoj. 

Jam regis tiam la sento, ke 
la morto estas homa fiasko, ke 
ĝi forpuŝas la personojn de iliaj 
posedaĵoj kaj amikoj. Alivorte, la 
homo eltrovis tiam la morton de si 


(1) Latine: proksime de sanktuloj. (N.R.) 

mem. Tiam en la literaturo kaj en 
la ikonografio ekaperis makabraj 
aludoj al la morto, per realismaj 
prezentadoj de malkomponiĝantaj 
kadavroj. Samtempe onimalpermesis 
dancadon en tombejoj kaj komencis 
identigi la tombojn, per surskriboj 
kun nomoj kaj frazoj altirantaj la 
atenton de la preterpasantoj: “ĉi 
tie kuŝas...”, “preĝu por la animo 
de...”. Sed la rezignacio ankoraŭ 
estis la plej forta sento antaŭ la morto 
kaj ties neevitebleco. 

Tiuj ĉi informoj rilatas proksimume 
al la XIIIa ĝis la XVIa jarcentoj. 

III 

En la XVIIa kaj XVIIIa 
jarcentoj leviĝis la altiro de 
la nenio. Multaj komencis 
dubi pri religiaj promesoj kaj 
minacoj. Ne estiĝis ankoraŭ 
absoluta ateismo, sed ne plu 
vidiĝis la antaŭa senzorgeco 
pri saviĝo, nek la fido pri 
donadoj kaj mesfondusoj. 

Sekve iom post iom la 
testamentoj perdis sian pian 
signifon kaj iĝis nur leĝaj 
dokumentoj. 

La respekto al la mortintoj 
ekvelkis. Generaliĝis sento de 
malŝato pri ili, kaj eĉ la ŝtato bezonis 
enmiksiĝi en la aferon. En Nov- 
Jorko, ekzemple, fariĝis necesa 
leĝo por devigi la najbarojn de 
la forpasinto akompani lin ĝis 
la tombejo kaj certiĝi, ke li estu 
enterigita kaj ne lasita survoje. Oni 
ne plu toleris la proksimecon de la 
kadavroj kaj iliaj haladzoj, kaj pro 
tio la tombejoj estis translokitaj en 
forajn eksterurbajn areojn. Sajnis 
tiam, ke pri ĉiuj malbonoj kulpis la 
mortintoj. 

Furoris scienca scivolemo, kaj 
oni volis kompreni, kio fakte estas 


la vivo kaj la morto, ĉu ankoraŭ 
estas vivorestaĵo en la kadavro, ktp. 
Stariĝis la jurmedicino, sed ankaŭ 
amatoroj faris dissekcadojn. Riĉaj 
diletantoj kaj medicinaj studentoj 
eĉ havis proprajn anatomiajn 
laboratoriojn, kaj iliaj esploradoj 
nutris viglan nigran merkaton de 
kadavroj. Oni ankoraŭ ne multe fidis 
la medicinon. La rolo de la kuracistoj 
daŭris duaranga en la proksimeco de 
la morto. 

Funebri estis nur socia devo. 
Estas historiaj notoj pri procesoj 
kontraŭ heredantoj, por repago de 
funebrelspezoj. 


En tiu epoko ekĝermis kaj 
disvastiĝis la timo esti enterigita 
viva. Oftiĝis harstarigaj onidiroj pri 
eltrovoj de kadavroj renversitaj en la 
ĉerko, elgratitaj, kun malfermegitaj 
okuloj. En Germanio oni ligis 
sonorilojn al enterigitaj korpoj, utilaj 
okaze de vekiĝo pro ŝajna morto. 
Multaj agoniantoj petis, ke kuracisto 
certigu lian morton per lancetpiko, 
aŭ ke oni atendu kelkajn tagojn antaŭ 
entombigo. 

IV 

Cirkaŭ la XIXa jarcento 
pliintensiĝis la familia sento. 
La korinklinoj, antaŭe disigitaj 


inter multaj parencoj kaj amikoj, 
koncentriĝis en la kerno de la 
familio. 

Aperis tiam la familiaj tomboj. 
En 1804, estis kreita en Francio 
la ĝisnuna modelo de tombejo, 
kun familiaj ĉerkujoj. Kaj ekde 
tiam dissemiĝis la kutimo signi la 
tombojn per individuaj krucoj. 

Plifortiĝis la kulto de la mortintoj, 
kiu nur tiam gajnis specialan daton. 
Do tiu kutimo viziti la tombejojn en 
difinita tago, videble natura hodiaŭ, 
ne havas pli ol ducent jarojn. 

Enciklopediaj artikoloj kritikis 
la timigan aspekton de 
la morto prezentatan de 
religiuloj, asertante, ke 
ordinare ĝi estas milda 
kaj sendolora. En la 
literaturo reliefiĝis la 
belaj mortoj, kiel tiuj de 
militaj herooj, de junaj 
viktimoj de pneŭmonito 
kaj de infanoj. 

En Nord-Ameriko 
furoris la mediumaj 
fenomenoj. Multaj 
impresiĝis pro la ebleco 
denove renkonti siajn 
karajn estulojn, kiuj estus ne 
forpereintoj, sed elkamiĝintaj spiritoj. 
Spiritismo estigis adeptojn ankaŭ 
en Eŭropo, sed tie la romkatolika 
kontraŭstaro estis multe pli forta, 
ol tiu de la protestantoj en Nord- 
Ameriko. Malgraŭ tio (aŭ ĝuste 
pro tio?), en Usono oni pli atentis 
la fenomenojn, ol la spiritisman 
doktrinon. 

Tio, kion oni plej timis, en tiu 
epoko, estis la morto de la plej 
proksimaj. Oni ne plu akceptis la 
perdon de karaj estuloj. 

Por ke la mortanto ne suferu, oni 
mensogis pri lia sanstato, inaŭgurante 
konduton, kiu solidiĝis poste, en la 



“Morto de Sokrato” - Jacques-Louis David (1748 - 1825) 

XXa jarcento. Ordinare li pasigis 
siajn lastajn horojn hejme, nur 
kun siaj intimuloj, ĉar la kuracisto 
ne volis multajn personojn en la 
ĉambro. La malsanulo ekkonsciis 
pri sia reala situacio nur je la alveno 
de pastro por sanktoleado. Eble pro 
tio, ke la ĉeesto de pastro signis la 
eviteblecon de la morto, iom post 
iom oni forlasis tiun tradicion. Por ne 
timigi la malsanulon, la ceremonion 
oni komencis fari kiam li jam estis 
senkonscia aŭ post lia morto. 

La centro de la scenejo ne plu 
estis de la mortanto. Li ne plu 
komandis siajn lastajn momentojn, 
eĉ testamentajn dispoziciojn li 
rezignis fari, tute malsame al tio, kio 
okazis antaŭe, kiam la forpasanto 
detale zorgis pri siaj postlasaĵoj. 

La rapida evoluo de la medicino, 
evidenta en la fino de la XIXa 
jarcento, rimarkinde ekŝanĝis la 
rilaton de la homo al la morto. 
Laŭgrade kiel kreskis la konfido al 
la kuracistoj, estiĝis fenomeno, kiun 
oni povas nomi kuracdependeco. 

V 

En la XXa jarcento la ŝanĝo 
akceliĝis post la Unua Mondmilito, 
unue en la plej evoluintaj landoj. 
La samo okazis pli malfrue en aliaj 
lokoj, kiel en Brazilo. 

Ekde tiam la malsanulo restas 
en la hospitalo, por ne morti hejme. 
La kuracisto fariĝis la kompetentulo 
kun aŭtoritato por difini la 
momenton de la morto. Estas li kiu 
decidas pri submeto de paciento al 
intensiva flegado kaj eĉ pri uzado 
de aparatoj por teni vegetan vivon, 
foje kontraŭante la volon de la 
familio. En kelkaj okazoj eĉ necesas 
interveno de la justico. 


Plifortiĝas la mensogo kaj la 
kuracdependeco. La morto estas 
rigardata kiel bona nur se la mortinto 
trapasis la malsanon nescianta pri sia 
vera stato. Siaflanke, la kuracisto ne 
rezignacias je malvenko kontraŭ la 
morto. 

La morto iĝas tabua. Ne plu estas 
antaŭsento, nek sciigo pri ĝia horo. 
La mortanto eniras ludon, en kiu li 
devas konduti kiel modela malsanulo, 
sen malespero kaj sen montro de 
indiferenteco antaŭ la vivo. 



“Kavaliro, Morto kaj Diablo”, gravuraĵo de 
Albrecht Dŭrer (1471 - 1528) 


La funebrado ne plu estas 
aprobata de la socio. Oni evitas kaj 
eĉ kaŝe riproĉas tiun, kiu iom pli 
longe eksterigas sian suferon. 

A1 la infanoj, kiuj ĉiutage vidas 
amasojn da mortoj en la televido 
kaj en siaj komputilludoj, oni 
malpermesas kontakton kun la 
palpebla morto. Oni kaŝas al ili la 
morton, do la veron, dirante, ke 
la forpasinto entreprenis longan 
vojaĝon. 

Pli ol ĉiam oni asocias 
morton kun fiasko, vidante en ĝi 


la kontraŭaĵon de la du plej alte 
taksataj statoj de la nuntempo: la 
sano kaj la juneco. Sciencistoj pri 
tanatologio 2 , kiuj bezonas intervjui 
finvivantajn homojn, trovas barojn en 
la hospitaloj, ĉar ties administrantoj 
ne agnoskas, ke en iliaj institucioj 
estas tiaj pacientoj. 

Profitante de tiu moderna deziro 
malproksimigi kaj kaŝi la morton, 
funebrentreprenoj investas por 
konstrui novstilajn ĝardentombejojn 
kaj agrablajn plenlumajn salonojn 
por funebraj ceremonioj. Kelkaj el 
ili eĉ ofertas specialan ŝminkadon 
por la kadavro. 

Kiel resumas la brazila kuracisto 
Romao Trigo de Aguiar: “La morto 
estas definitive forpelita de la hejmo, 
de la intimeco; ĝi estas stranga kaj 
danĝera.” Kaj li daŭrigas: “En tiu 
procezo, pli kaj pli ni perdas la 
percepton pri signifo de malsaniĝo, 
maljuniĝo, agonio kaj morto; ni 
perdas la dignon kaj la forton de tiuj 
momentoj.” (Revuo Thot , n° 47, pĝ 
38, San-Paŭlo, Brazilo). 

Tamen estas reagoj al tiu 
situacio. Ivan Iljiĉ, persono imagita 
de Lev Tolstoj en la fino de la XIXa 
jarcento, plendis, ke oni kaŝis al li 
la proksimecon de lia morto. Kun 
simila sento, en 1973, la pastro 
Dainville, ligita al pluraj tuboj en 
intensivterapia lito, lamentis: “Oni 
senigis min je mia morto!” (B. 
Ribes, citita de Philippe Aries en 
L ’Homme Devant la Mort (La Homo 
Antaŭ la Morto)). 

VI 

La medicinistoj ankoraŭ ne 
sukcesas respondi kio estas la morto, 
kial kaj kiam fakte ĝi okazas. Ili 
parolas pri somata morto kaj cerba 
morto, sed persistas la enigmo. La 


(2) La studado de morto, kiel scienca kaj socia fenomeno. (N.R.) 




vermoj konas la precizan momenton 
de la morto, sed ne la sciencistoj. 

Laŭ la scienco la somata 
morto plenumiĝas kiam okazas 
nereturnebla ŝanĝo en gravaj partoj 
de la organismo, malebligante ĝian 
funkciadon. La problemo estas 
determini precize la punkton de 
nereturnebleco. 

Ĝis la Dua Mondmilito, la plej 
granda minaco por la vivo estis la 
hemoragioj. La transfuzoj forigis 
tiun danĝeron, kaj oni komencis 
morti precipe pro korhalto. Poste, 
pro la disvolvo de procedoj por 
reanimi la koron, la rena nesufiĉeco 
fariĝis la ĉefa mortokaŭzo. Nun 
ekzistas aparatoj por filtri la sangon, 
anstataŭigante la renojn, sedmalgraŭ 
tio la vivo finiĝas. En ankoraŭ ne 
determinebla momento la organismo 
malŝaltas ĉiujn siajn sistemojn 
samtempe, kaj kuracisto atestas, ke 
la morto okazis pro halto de pluraj 
organoj. 

Nun oni atendas la cerban morton, 
kiam ne plu estas elektra aktivado en 
la cerbo. Tamen ne estas tute fidinda 
tiu signo, ĉar iuj drogoj kaj traŭmatoj 
povas okazigi kelktempan ĉeson de 
tiu cerba aktivado. Restas demando 
pri la ĝusta momento de la morto. 

Kaj estas pliaj enigmoj. 
Ekzemple, en iu speciala momento, 
la vermoj de la intesto “decidas” 
migri al aliaj organoj, kvazaŭ ili 
subite konsciiĝus, ke la morto iĝis 
neevitebla. 

Alia esplorinda fenomeno estas la 
spertoj de homoj, kiuj estas rigardataj 
kiel mortintoj, sed poste revivas. Iliaj 
raportoj pri la okazintaĵoj dum la 
kvazaŭmorto estas similaj inter si. 
Multaj sentis sin ekster la korpo, 
vidis tunelon, renkontis amikojn jam 
mortintajn, rememoris travivaĵojn, 
trovis allogan kaj pacigan lumon, 


kaj ĝenerale vekiĝis pli inklinaj ami 
kaj kompreni la aliajn. 

Malgraŭ tiom da duboj, estas 
certe, ke la korpopereo estas natura, 
neevitebla afero. Senĉese ni vidas 
kaj akceptas senzorge, ke la morton 
sekvas renaskiĝo. Ĉiutage renoviĝas 
ĉeloj en la korpoj, moroj en la socioj, 
vortoj en la lingvoj. Por naskiĝi 
adoleskanto malaperas infano, por 
estiĝi plenaĝulo mortas adoleskanto. 
Ĉio konstante mortas kaj renaskiĝas, 
ekstere kaj ene de ni. Tio estas 
universala leĝo, kiun ni ne povas 
regi. 

Same kiel ni edukas la infanojn 
kaj junulojn por kompreni kaj 
respekti la homajn leĝojn, restas al 
ni edukiĝi antaŭ la superhomaj leĝoj. 
La edukito respektas, sed ne timas 
la leĝon, ne fuĝas de ties efikoj. 
En la historio troviĝas notindaj 
ekzemploj de homoj edukitaj pri 
la morto. Komuna trajtoj de ĉiuj ili 
estis saĝeco kaj bonkoreco. Jen du 
ekzemploj: 

Luigi Gonzaga, kiu vivis en la 
XVIa jarcento, poste kanonizita, 
naskiĝinta en riĉa familio, estis nur 
23-jaraĝa kiam pesto disvastiĝis en 
Romo. Kvankam havante malfortan 
sanon, li volontulis por flegi mizerajn 
malsanulojn. Kontaĝite, li falis en 
ekstazon kaj poste, en konfespreno, 
li trafe antaŭdiris la precizan tagon 
de sia morto. 

Sokrato, mortkondamnita, 
ricevis en la karcero vizitojn de 
amikoj kaj serene parolis kun ili pri 
multaj aferoj, inkluzive pri la morto. 
Antaŭ la lamentoj de sia edzino, kiu 
riproĉis la juĝintojn, li trankviligis 
ŝin kaj diris, ke ankaŭ ili jam estis 
kondamnitaj. 

Kiel ili kaj aliaj grandanimaj 
homoj, ankaŭ ni povas edukiĝi kaj 
saĝe vivi, por travivi la morton 
sentime kaj digne. rfP 



Neologismoj en Esperanto 

Alberto Emerson VVerneck Dias 


Mi prezentas ĉi-sube resumon de 
mia magistra disertacio, defendita en 
2007. Pro la fakto, ke ne eblas bone 
resumi pli ol 80 paĝojn en ĉi tiu 
spaco, mi sugestas, ke la interesatoj 
legu la tutan verkon ĉe la hejmpaĝo 
de IBICT: (http://bdtd.bce.unb.br/ 
tedesimplificado/tde_busca/arquivo. 
php?codArquivo=2304). 

La propono estis analizi la 
leksikan renoviĝon de Esperanto, 
esplori lamekanismojn de neologisma 
formado, kaj eksistemigi historian 
dokumentadon pri la leksikologia 
disvolviĝo de Esperanto. 

Inter la traktataj problemoj, per 
observado de Esperanto kiel nuntempe 
uzata lingvo, estas: kontroli, kiuj 
leksikofaraj mekanismoj estas plej 
fruktodonaj; identigi la lingvistikajn 
principojn, kiuj regas la formadon 
de neologismoj; kaj observi spurojn 
de lingvistika viveco, aŭ, kontraŭe, 
de malkresko en la leksika kreado, 
laŭ kelkaj antaŭsupozoj. Oni celas 
malkovri, ĉu la neologisma sinteno 
de Esperanto indikas, ke ĝi estas 
sufiĉe vigla, por ke oni ĝin konsideru 
kiel vivantan lingvon; ĉu la leksika 
fono daŭras la sama post ĝiaj 120 
jaroj da ekzistado; ĉu la reago de la 
E-parolantoj rilate al la neologismoj 
estas malsama ol tiu de parolantoj de 
etnaj lingvoj; kaj ĉu ĉio, kio ne estas 
leksikografiita estas neologisma. 

La celo de la disertacio estas ne 
nur kontribui al la disvastigado de 
la sistemo kaj normigo de Esperanto 
en la akademia medio, sed krome 
montri, ke, pro siaj mekanismoj de 


leksika renoviĝo ege fruktodonaj, 
ĉi tiu artefarita lingvo prezentas 
rimarkindan vivecon, kiel oni 
vidos pere de la kvanto da arkaikaj 
leksemoj, kune kun grandega 
neologisma leksiko. Speciale, oni 
substrekos la nuntempan periodon 
de ĝia lingvistika historio, markatan 
de la uzo de la interreto, kiu 
ŝajne donas novan antaŭenpuŝon 
al la disvastigado de Esperanto 
internacie. 

La motivanta faktoro de ĉi tiu 
esploro estis mia percepto, dum 
la lastaj kvin jaroj, de intensa uso 
de Esperanto en retaj diskutlistoj, 
virtualaj konversaciaj ĉambroj kaj 
TTT-ejoj por samtempa komunikado 
pere de kameraoj. 

Estis nekongrueco inter la realo, 
kiun oni prezentis al mi, kun ĉiutaga 
uzo de Esperanto en dekoj da landoj, 
kaj la perspektivo prezentata de 
la gazetaro kaj akademia medio, 
ke Esperanto estis lingvoprojekto, 
kiu ne funkciis. Estas eble, ke, eĉ 
se ĝi ne fariĝos la dua lingvo de 
ĉiuj popoloj, ĝia uzado rezistos 
ankoraŭ dum longaj jaroj, kaj ĝia 
parolantaro kreskos ankoraŭ plu. 

Difino de la problemo 

Ekde sia unua vortaro en 1905, 
kun 2600 interŝanĝeblaj leksemoj, 
la Esperanta leksiko kreskas 
paŝon post paŝo. Nuntempe, ĝia 
precipa referenc-vortaro, la Nova 
PIV (2005), havas entute 17000 
kapvortojn, kun 47000 leksikaj 
unuoj. Laŭ Wells (1989, p. 55), la 


Plena Vortaro, eldonita en 1954, 
havis 7866 radikojn, kaj la PIV 
(Plena Ilustrita Vortaro), eldonita en 
1970, havis ĉirkaŭ 16000. 

Esperanto havis kiel antaŭulojn 
diversajn projektojn de universalaj 
lingvoj, kiel la pazigrafioj n (simbolaj n 
konvenciojn sen difinita prononco) 
kaj la pazilaliojn (prononceblajn 
konvenciojn). Diversaj el ili estis 
konceptitaj kiel lingvoj. Aliaj 
antaŭuloj estis la normigoj de etnaj 
lingvoj faritaj en Grekio, Serbio, 
Kroatio, Norvegio ktp. Ili estis 
lingvistikaj normigoj, kiuj konsideris 
tion, kio estas regula inter malsamaj 
dialektoj. Oni povas diri, ke tio, 
kion oni faris al la norvega lingvo 
antaŭ kelkaj jaroj, estis farita poste 
al Esperanto - leksika normigado, 
el etnaj lingvoj, por ke Esperanto 
funkciu kiel helpoplanlingvo. 

La antaŭsupozoj de Esperanto: 

En vivanta lingvo devas 
ekzisti: fluaj geparolantoj; denaskaj 
geparolantoj; ofta skribkorespondado 
inter la geuzantoj; gazetoj, revuoj kaj 
libroj eldonataj; perioda elsendado 
per radio kaj TV; leksika disvolviĝo, 
pro la antaŭaj faktoroj; aro da 
parolantoj, kiu uzas ĝin ĉiutage. 

La reala mondo de Esperanto 
hodiaŭ estas malsama ol tiu de 
la tempo de ĝia kreo, precipe pro 
la interreto. Estas multnombraj 
virtualaj kursoj. Ĉiun monatseson, 
averaĝe, dekoj da parolantoj eniras 
diskutlistojn kaj voĉkonversaciajn 
ĉambrojn. Sed la plejmulto de la 
komunikoj inter esperantistoj okazas 

en TTT-ejoj, kiel Orkut, aŭ per 
tujmesaĝiloj, kiel MSN Messenger 
kaj Skype. Ankaŭ la realsimulilo 
Second Life jam permesas voĉan 
babiladon. Kaj jam du projektoj de 
virtuala televido estis prezentitaj: 
Internacia TV kaj TV Esperanto. 

La neologisma procedo 

La neologisma procedo en 
ĉi tiu planlingvo funkcias kiel 
en la etnaj lingvoj, tio estas, 
la geparolantoj mem, kaj ne la 
Akademio de Esperanto, institucie 
proponas ĉiutage novajn leksemojn 
aŭ novajn interkombinojn de la jam 
ekzistantaj. Tio, kio determinas ĉu la 
neologismo fariĝos normo, estas ĝia 
akceptebleco fare de la komunumo. 

Mekanismoj de leksika 
formado en Esperanto 

Rene de Saussure (1916, p. 
10 -12) montras la kunigon inter la 
Principo de Neceso: “Uzeblas la 
morfemoj necesaj por elvoki klare 
la ideon, kiun oni volas esprimi” kaj 
la Principo de Sufiĉo: “Evitendas la 
pleonasmoj kaj la ideoj fremdaj al 
tio, kion oni volas esprimi”. Ekz.: 


hom-vertebr-ul-aĵ-o => homo; blu- 
kolor-ec-o => bluo. 

En la formado de novaj 
vortoj, la esperantistoj kutime 
sekvas la samajn kvin paŝojn de 
Zamenhof: malgrandigi (hidrargo 
< hydrargyrus); eviti homonimojn 
(lafo < lava); eviti radikojn, kiuj 
ŝajnas prefikso aŭ sufikso (limo < 
limite); eviti plursignifecon (akordi 
x agordi); atingi internaciecon, 
pere de kompromiso inter diversaj 
naciaj formoj (forget + vergessen 
=> forgesi) (Waringhien en Wells, 
1989, p. 56). 

Ekzistas listo da prefiksoj kaj 
sufiksoj (kiuj povas esti oficialaj 
aŭ ne), kaj ili interkombineblas 
libere kun la radikoj, escepte kie 
la semantiko ne permesas. Kaj la 
sufikso -um - donas pli da libereco 
al la formado de vortoj, ĉar la 
rilato semantika de tiu sufikso estas 
malfiksa. Do, povas esti vortoj, kiuj 
estas simpla kombino de sufiksoj kaj 
prefiksoj, kiel praa, gea, malo, ege, 
eta, ulo, ktp. Tiel, mallaboremularo 
estas aro da uloj, kiuj emas mallabori. 

Difino de neologismo 

Dubois difinas neologismon 
kiel ĉiun vorton kreitan lastatempe 
aŭ pruntitan antaŭ nelonge el alia 
lingvo, aŭ ĉiujn novajn sencojn de 
jam malnova vorto. Mankas do difini, 
kion oni celas per “lastatempe”, 
precipe en lingvo kiel Esperanto, 
ĉar ĝi mem povas esti difinita kiel 
lastatempa lingvo. 

Unu el la faktoroj ĝenerale 
indikitaj en neologismaj esploroj, 
kiel necesaj por la identigo de 
neologismoj, estas novaspececo. 
Por Barbosa (1981, p. 138), la 
estiĝo de nelogismo ampleksas 
almenaŭ tri fazojn, ekde sia kreo 
ĝis sia malneologismiĝo, kiu povas 


konduki al ĝia asimilo kiel normo 
aŭ al ĝia malapero per arkaismiĝo. 
Perfekta ekzemplo en Esperanto 
estas la kazo de la pronomo ci 
(ekvivalenta al la portugala tu), kiu 
falis em neuzon jam dum siaj unuaj 
jaroj. Barbosa asertas, ke ja la ofto 
de uzado determinos la transpason 
ekde parola neologismo al lingva 
neologismo, irante de individueco 
al kolektiva sistemigo. Tiuj tri 
fazoj estas: kreo; ricevo kaj juĝo 
pri akceptebleco; kaj momento de 
malneologismiĝo. 

a 

En lingvo uzata en ĉirkaŭ 90 
landoj, estas malfacile fari, ke 
neologismo estu akceptita kaj 
uzata de parto konsiderebla de la 
parolantoj, sed, aliflanke, la interreto 
nuntempe faciligas la diskonigon de 
nova leksika kreaĵo kaj la samtempan ^ 3 
ricevadon de la nova leksiko far 
centoj da uzantoj. Esperanto estas 
lingvo precipe skribata, kio faras 
la rolon de elektronikaj noticaroj 
(gazetoj kaj revuoj) esenca al la 
disvastigado de novaj formoj. Tial, 
ĉi tiu verko esploras du revuojn kaj 
unu ĉiutagan noticaron el la plej 
disvastigataj. 

La konkludo, kiun oni ĉerpas el 
demandaro aplikita dum Universala 
Kongreso, estas, ke, eĉ kiam vorto ne 
estas konsiderata kiel nova, plurfoje 
ekzistas la indiko de neologisma 
karakterizo, kiel nova strukturo, 
nova signifo aŭ ambaŭ. De tio venas 
la rezulto, ke ankaŭ en Esperanto la 
lingvistika koncepto de neologismo 
adoptita en ĉi tiu esploro validas, eĉ 
se la parolanto havas, kiel gvidilon, 
malsaman konceptadon. 

La difinoj de “neologismo” 
de Bechara, Almeida kaj Cegalla 
(2005) kaj la de Cunha kaj Cintra 
(2007) montriĝis neadekvataj. La 
difino de Guerrero (1997, p. 9-15) 
montriĝis proksima al la ideala: “ĉiu 

vorto kreita lastatempe aŭ lastatempe 
pruntita el alia lingvo kaj ĉiu nova 
senco de jam malnova vorto”. 

Tial ni adoptis la difinon: “ĉiu 
b vorto lastatempe kreita aŭ formita, 
tio signifas, difinita ĉi tie kiel 
z aperinta ekde 1970 - eldonjaro de 
PIV -, aŭ pruntita lastatempe el alia 
lingvo, ne aperanta en la precipaj 
referencvortaroj (PIV kaj NPIV), 
aŭ aperanta en ili sed sen marko de 
oficialeco”. 

p 

Oni adoptis la sekvajn 
metodologiajn sintenojn, por elekti 
n la neologismojn: 

(i) adopto de konservema sinteno, 
elektante nur neologismojn de 
formo; 

o 

(ii) limigo de la korpusoj al la 
periodo de 2000 ĝis julio de 
2006 (eldonoj de la du lastaj 
NPIV); 

(iii) ellaborado de kriterioj por 
la identigado de neologika 
leksiko; 

3 

(iv) apartigado de la leksiko laŭ 
korpuso; 

(v) adopto de la korpuso de la 
noticaro Ĝangalo por traduko 
kaj kuntekstigo; 

(vi) uzado de aliaj du korpusoj 
simple kiel fontoj por listado 
de neologismoj, kiuj ne estos 
kuntekstigataj. 

La precipaj esplordemandoj 
estas: 

■ Ĉu la neologisma konduto de 
Esperanto indikas, ke estas 
sufiĉa viveco por ĝia tenado 
aŭ ampleksigo, aŭ, kontraŭe, 
malampleksigo en la leksika 
kreado? 

■ Kiuj leksikofaraj mekanismoj 
estas la plej oftaj en Esperanto 
nuntempe? 

■ Kion indikas la mekanismoj 


rilate al la leksika fono de 
Esperanto? 

■ Ĉu la reago de la geparolantoj 
rilate al la neologismoj 
estas malsama kompare kun 
parolantoj de etnaj lingvoj? 

■ Ĉu ĉio ne leksikografiita estas 
neologisma? 

Ellaborado de la esplora 
korpuso 

Por esplori, ĉu nuntempe 
neologismoj estas uzataj en 
Esperanto en konsiderinda kvanto, 
ni elektis, kiel korpuson, la jenajn 
fontojn: la elektronikan noticaron 
“ Ĝangalo ”, en ĉiuj ĝiaj precipaj 
rubrikoj; la monatan revuon 
“Esperanto ”, en ĝia reta versio; la 
monatan revuon “ Monato ”, ankaŭ 
en ĝia reta versio. 

Kriterioj por elektado de la 
korpusoj 

■ Universaleco - ili direktu sin al 
la tuta Esperanto-komunumo; 

■ Reprezenteco - ili pritraktu 
aŭ interesu ĉiujn landojn de 
Esperantio; 

■ Akceptebleco - ili ne estu 
polemikaj, kaj estu legataj en 
ĉiuj landoj de Esperantio; 

■ Aktuala lingvesprimo - ili ne 
povus esti konsiderataj kiel 
malmodemaj; 

■ Referenceco - ili estu inter la 
plej citataj fontoj fare de la 
esperantaj gelegantoj. 

Procedoj por la rikolto : 

■ (i) Listigo, pere de konkordancilo, 

de ĉiuj leksemoj aperantaj en la 
korpuso; 

■ (ii) Elekto, alfabetorde, de 
ĉiuj malkomunaj leksemoj en 
Esperanto; 


■ (iii) Kontrolado en la vortaro 
PIV de ilia lingvistika statuso; 

■ (iv) En la okazoj de la 
leksikografiitaj vortoj, kontroli. 
oficialecon; 

■ (v) Okaze de oficialaj leksemoj, 
malakcepto; 

■ (vi) Apartigo por neologia 
tipologio; 

■ (vii) Kuntekstigado; 

■ (viii) Traduko de la kunteksto; 

■ (ix) Ellaborado de listoj de 
neologismoj, malsamigitaj per 
korpuso. 

Datumanalizo kaj tipologio de 
la neologismoj 

Estas neologismogeneraj afiksoj 
lajenaj: 

■ Sufiksoj: al, anc, ari*, ator 
(ador*), e, ed, if, ik, ilion, iliard, 
istan*, it, iv, iz, ologi, ometr*, 
otek*, ktp. 

■ Prefiksoj: afro*, anti, arĥi (arki), 

aŭdio*, aŭto, bio, eko, eŭro*, 
hiper, infra, ko, kver, makro, 
meta, mikro, mini, mono, pre, 
proto, pseŭdo, retro, san, semi 
(hemi), stif*, tele, termo, ultra, 
video. 

* Nerekomendindaj formoj. 

Nuntempe estas multe pli da 
vortoj atendantaj oficialigon ol 
da oficialigitaj. Eblas, do, diri, ke 
estas du Esperantoj - la oficiala kaj 
la alternativa - uzataj samtempe, 
eĉ fare de akademianoj, ĉar oni 
konstatas, sufiĉe ofte, akademiulojn 
uzantaj neoficialajn leksemojn. 

Plej oftaj neologismaj 
mekanismoj: 

Kunmetaĵoj de substantivo 
+ substantivo: bombhorloĝo , 
ĉasaviadilo. 

a n g u I o 


Kunmetaĵoj de substantivo + 
adjektivo: etikblinda , arabdevena. 

Fremdlingvismoj: talibano 
(i araba),juano ( ĉina ). 

Derivado per sufiksoj: 
anglalingvano , esperantologio. 

Derivado por prefiksoj: 
nemalhavebla , eŭrodeputito. 

Ampleksigo de radikaj sencoj: 
krokodilo (malbona parolanto de E- 
o), krozilo (interreta legeblilo). 

Formado per sigloj: aidoso , 
Usono. 

Loknomoj kaj homnomoj: 
Disnejlando, GorĝBuŝ. 

Aliaj mekanismoj. kiuj 
regas la leksikan formadon de 
Esperanto: 

Skemismo x naturalismo: 
kontraŭdozo x antidoto. 

Grafismo x fonetismo: perestrojko 
x pjerestrojko. 

Arkaismoj en Esperanto: 
biontologio - biologio\ levulozo 
- fruktozo ; matraso - flasko\ 
karbunkolo ; kosmografo. 

Tabuaj vortoj en Esperanto: 

■ Insultoj: ĉiesulino. 

■ Sakroj: damne. 

■ Eŭfemismoj: maltrinki anstataŭ 
urini. 

■ Interjekcioj: Fi! 

■ Tabuaj-vortoj: amori. 


■ Metaforoj: ovo. 

■ Slango: malpiĉo -> peniso. 

Tendencoj: 

■ Kreskado de la lingva viveco, 
pro la interreto; 

■ Plimultiĝo de neologismoj, pro 
la kreskado de la nombro da 
parolantoj; 

■ Plinombriĝo de la arkaismoj, 
kun pli ampleksa uzado de la 
lingvo; 

■ Laboro de la Akademio 
tendencas al malplifaciligo; 

■ Malfremdiĝo de Esperanto, kun 
pli da denaskaj parolantoj. 

Konkludoj: 

■ Estas viveco en la neologisma 
produktado de Esperanto. 

■ La plej kreiva leksikogenera 
mekanismo estas la substantiva 
kunmetado, sekvata de 
la adjektiva/substantiva 
kunmetado kaj derivado per 
sufiksoj. 

■ Neologismoj ne fontas nur el la 
enkondukado de novaj radikoj, 
kaj la neologisma formado 
kontribuas por fari la leksikon 
pli preciza kaj maltrompa. 

■ La neologisma sinteno de 
Esperanto indikas, ke estas 
sufiĉa viveco por ĝia reteno aŭ 
ampleksigo. 


■ Ĉiam, kiam eblas, la kreanto de 
neologismoj sin tumas al leksika 
fono (nuntempe praktike la 
latinida) por formi ilin. 

■ Estas granda diferenco inter la 
precipa leksika registraro kaj la 
ĉiutagaj neologismaj kreaĵoj. 

■ Oni povas konkludi, ke Esperanto, 

lingvo artefarite kreita, estas 
viva kaj prezentas naturan 
disvolviĝon, kun denaskaj 
parolantoj kaj ampleksiĝo de 
la parolanta komunumo, pere 
de mterreto. 

■ Laŭ la esploro, la leksiko de 
Esperanto estas disvastiĝanta, 
kaj tio povas garantii al ĝi 
supervivon por aliaj cent 
jaroj, minimume. Okaze, ke 
la situacio ne pliboniĝos, ĉiam 
eblos adopti ĉi tiun lingvon 
kiel oficialan por internacia 
komunikado, kio garantias 
estontecon similan al la grandaj 
etnaj lingvoj. 

■ Esperanto faciligas lakonstmadon 

de lingva kompetenteco, kiu 
permesas al la parolantaro 
de la plej diversaj lingvoj la 
ekkonon de la hindeŭropa 
leksika fono (la plej disvastigita 
en la mondo), kio rezultos 
je internacia interagado pli 
sukcesplena, kaj, laŭ nivelo de 
kompetenteco, pli ekvilibra ol 
en la situacio, en kiu denaskuloj 
parolas kun nedenaskuloj. jsp 


“[...] Se la esperantistojĝis nun tre malmulte faris uzon de tiu granda libereco, kiun la Fundamento 
al ili donas, ĝi ne estas kulpo de la Fundamento, sedĝi venas de tio, ke la esperantistoj komprenas tre 
bone, ke lingvo, kiu devas trabati al si la vojon ne per ia potenca dekreto, sed per laborado de amasoj, 
povas disvolviĝi nur per tre singarda vojo de natura evolucio, sedĝi tuj mortus, se oni volusĝin disvolvi 
per kontraŭnatura kaj danĝerega vojo de revolucio ." 

L. L. Zamenhof 

[Lingvaj Respondoj, p.114-115. Esperantaj Francaj Eldonoj, 1962.1962) 

a 

z 

Estimataj gelegantoj, jen denove 
nia artikolo pri parolturnoj en la 
portugala kaj ilia esperantigo. 
Pasintnumere ni proponis, kiel 
e defion, la tradukon de la j enaj frazoj: 
Quem sai na chuva e para se molhar; 
Uma andorinha nao faz verao ; kaj 
Quero que me contes tudo, tintim 
por tintim. 

s 

Akceptis nian defion la kuraĝaj 
o samideanoj Elisia Martins de 
Oliveira, Jairo Pereira Rezende, 
16 Jose Saraiva Matos, Miguel Boeira 
Vianna kaj Rodrigo de Carvalho 
Mendonga. Vivuojn al ili! Ni atendas 
0 ankaŭ vian kontribuon! 

Kelkajn solvojn mi iomete 
3 modifis, pro gramatikaj kialoj 
aŭ por igi ilin pli klaraj. Tiujn ĉi 
detalojn mi pridiskutis retpoŝte kun 
u la respektivaj aŭtoroj. 

Efektive, la signifo de la frazo 
2 Quem sai na chuva epara se molhar 

o estas, ke oni daŭrigu entreprenon, 
malgraŭ atendeblaj malfacilaĵoj kaj 
danĝeroj. La sekvaj kvin solvoj estas 
proponitaj: Tiu, kiu iras al la batalo, 
ne devas esperi reveni nevundite; 
Tiu, kiu volonte iras al la milito, ne 
devas timi reveni nevundite; Ĉiu, 
kiu estas en batalo, devas batali; 
Kiu iras sub pluvon, tiu revenos 
malseka; kaj Kiu alfrontas pluvon, 
tiu sin preparul. La tri unuaj tradukis 
la frazon senmetafore, dum la lastaj 


du utiligis la metaforon pri pluvo en 
la originalo por redoni la signifon. 
Laŭ mi la plej trafa kaj eleganta 
estas la kvina. Sed kiel tradukus tiun 
frazon Zamenhof? Ni trovos, en 
la Proverbaro Esperanta, la jenajn 
solvojn: Kiu levis la piedon, devas 
ekpasi; Kiu sin enjungis, devas 
tiri; Kiu entreprenis, tiu sin tenu; 
Kiu komencis kuiri, ne forkuru de 
1’fajro. 

Por la dua frazo, Uma andorinha 
nao faz verao , estas proponitaj la 
jenaj tradukoj: Unu sola hirundo 
someron ne alportas; Unu sola 
hirundo, someron ne anoncas; 
Hirundo sola ne venigas someron; 
Sola hirundo ne someras!; Sola 
homo ne konstruas domon. La 
unua traduko estas precize tiu 
trovebla en la Proverbaro. La dua 
ŝajnas tre proksima al la unua, sed 
enhavas gravan modifon, nome, 
la anstataŭigon de “alportas” per 
“anoncas”; efektive, tiu ĉi tradicia 
proverbo signifas, ke unu sola 
homo ne sukcesas efektivigi gravan 
ŝanĝon; do ne temas pri anonco de la 
somero, sed pri ĝia okazigo. La tria 
traduko estas tre simila al la unua. 
La kvara estas nebula, pro la verbo 
“someri”. La kvina anstataŭigis la 
originan metaforon per alia, tamen 
konservante la signifon. Aliflanke, 
troveblas en la Proverbaro ankaŭ la 


jena frazo, kiu esence samsignifas: 
Unu hako kverkon ne faligas. 

Kaj fine ni alvenas al la miaopinie 
plej dorna frazo: Quero que me 
contes tudo, tintim por tintim. Ni 
unue ekzamenu la proponitajn 
solvojn: Mi volas, ke vi rakontu 
ĉion al mi, kiel eble plej detale; Mi 
volas, ke vi sciigu min pri ĉio, kun 
pli da detaloj; Mi petas detali al 
mi, ĉi tion kaj tion; Rakontu ĉion 
al mi, detalete!; Diru ĉion al mi, 
ŝparante eĉ ne unu vorton. La kvar 
unuaj estas similaj laŭsignife; la 
kvina ne aspektas plene fidela al la 
origina signifo, ĉar la esprimo “ŝpari 
vorton” povus liveri la impreson, ke 
antaŭe oni provis priskribi la fakton 
per evitvortoj. E1 la kvin, mi juĝas 
la kvaran la plej eleganta kaj trafa. 
Tamen, mi proponas pli aŭdacan 
solvon, kiu aldone respegulas la 
vortludon de la portugallingva 
teksto: Mi volas, ke vi rakontu ĉiun 
kielon kaj kialon (aŭ eble: ĉiun 
kialon kaj tialon). Juĝu vi mem. 

Cu vi opinias la defion interesa? 
Bone. Cu vi opinias ĝin amuza? 
Des pli bone. Ĉu vi opinias ĝin 
instrua? Bonege! Ni ja celas helpi vin 
pliprofundigi vian lingvan regadon. 
La novan defion vi trovos sur la 
lasta paĝo. Gis la venonta numero, 
kaj dume, cerbumu, ĝis venos al vi 
lumo! 


"Per pacienco kajfervoro sukcesas ĉiu laboro." 

"El malgrandaj akveroj fariĝas grandaj riveroj." 

L. L. Zamenhof 

"El multaj milonoj fariĝas milionoj." 

Esperanta Proverbaro 

Ni rememorigu, ke: NPIV = 
Plena Ilustrita Vortaro (2005); z 
= Zamenhof-a citaĵo; x = citaĵo 
el la Malnova Testamento (laŭ 
la Zamenhof-a traduko);* = 
fundamenta ĉefradiko; 1,2 ktp = 
ĉefradiko oficialigita per unu el la 
naŭ Oficialaj Aldonoj. 

Ĉi-numere ni pritraktos familion, 
al kiu apartenas, inter aliaj, la 
jenaj verboj: montri*, elmontri *, 
demonstri, indiki 3 , elstarigi *, 
reliefigi 1 kaj emfazP. Ni komencos 
per la plej ĝenerala el ili, nome, 
montri, kiu kapablas, pli aŭ malpli 
efike, anstataŭi ĉiujn aliajn. Surbaze 
de NPIV ni ricevas la jenajn difinojn: 
1. Fari ion videbla, elmetante ĝin al 
rigardo aŭ gvidante ies rigardon al 
ĝi: montru al ili vian novan veston z ; 
la kompaso montras la nordon; 
montru al mi la vojon. 2. Aperigi 
econ aŭ senton: montri lertecon en 
diskutado. (Rimarku, ke signifo 2 
estas efektive la figursenca versio 
de 1.) 3. Sciigi, komprenigi: kiam 
ni parolas pri homo, ne montrante 
la sekson... z . 4. Esti signo de: 
kolero montras malsaĝulon x . Nu, mi 
kredas, ke tiuj difinoj ne prezentas 
novaĵon por vi, kara leganto. 

Do kiel diferenciĝas elmontri 
disde montril Efektive, nur per 
emfazo, ĉar elmontri signifas fari 
ion aŭ iun tre klare videbla, sentebla, 
konstatebla: la virinoj penadis 
elmeti tiom multe da vestaja lukso 
[...], por elmontri la bonstaton kaj la 
kreditkapablon de siaj edzoj z . 


Kion diri pri demonstril 
Portugallingvanoj, pro influo de 
sia etna lingvo, emas misuzi tiun 
ĉi verbon. Ekzemple, la frazo: 
Os modos rudes do campones 
demonstravam sua natureza inculta 
estas tradukebla per: La malĝentilaj 
manieroj de la kamparano 
(el)montris lian krudan karakteron 
(ne: demonstris). La verbo demonstri 
signifas: 1. Priskribi kaj klarigi, per 
specimenoj aŭ provoj, kun instrua 
celo: demonstri la funkciadon de 
lavmaŝino. 2. Pruvi per rezonado: 
demonstri la formulon por la solvo 
de duagradaj ekvacioj; demonstri, 
ke rasa antaŭjuĝo estas senbaza. 
Rimarku, ke en tiu ĉi lasta ekzemplo 
eblus uzi ankaŭ la verbojn montri 
kaj elmontri; tamen ekzistas subtilaj 
diferencoj, kaj ilin vi kredeble jam 
scipovas konstati. 

Nun ni komparu indiki al 
montri. Jen la signifo de indiki, 
laŭ NPIV: precize liveri al iu la 
bezonatan sciigon: la kompaso 
indikas la nordon; la steleto indikas 
fundamentan radikon. Do esence 
indiki signifas la samon ol montri 
3, sed aldonante nuancon pri 
precizeco. (Gisostulo, vidinte tiun 
ĉi klarigon, verŝajne rigardus la 
radikon indik- kiel superfluan; ĝi 
tamen estas utila, precipe en sciencaj 
vortkunmetaĵoj, kiujn vi esploru 
per vortaro.) Aliflanke direndas, ke 
portugallingvanoj emas misuzi tiun 
ĉi verbon en frazoj, kiel la jena: nesse 
ano foi indicada a primeira mulher 
ao Supremo Tribunal Federal, 


kies ĝusta traduko estas: tiujare 
estis nomumita (ne indikita!) la 
unua virino al la Supera Federacia 
Juĝistaro. 

La lastaj tri verboj formas 
apartan subfamilion, se ni prenas 
nur la figurajn sencojn de elstarigi 
kaj reliefigi. Esence, ĉiuj tri signifas 
proksimume la samon, nome, veki 
la atenton al certa afero, ĉu per 
priskribo, ĉu per parolfiguroj, ĉu per 
voĉtono, ĉu per manieroj. Krome, 
emfazi enhavas la nuancon, ke oni 17 
celas enmemorigon de certa detalo 
pro ĉi ties graveco. La konkretajn 
sencojn de elstarigi kaj reliefigi mi 
lasas por entreprenemaj legantoj, kiu 
priserĉu ilin ĉe bonaj vortaroj. 

Jen ĉio por hodiaŭ. Venontfoje ni 
pritraktos la familion konsistantan 
el substantivoj, kiuj preferinde 
ne ekzistu en esperantista medio: 
diskuto, disputo, kverelo, malpaco, 
maltrankvilo, malkvieto, lukto, 
batalo, milito, malkonkordo. La 
zorga esplorado kaj uzado de tiaj 
vortfamilioj konstituas bonegan 
vojon al pliriĉigo de onia vortprovizo 
kaj al pli firma kaj preciza lingvouzo. 
Memoru, ke vortaroj estas niaj 
amikoj; uzu ilin superabunde! 


"[...] Kun la Fundamento ni devas 
esti tre singardaj; ĉar se ni ĝin 
rompos sen ia tregrava bezono kaj 
sen KOMUNAINTERKONSENTO, 
tiam la tuta lingvo ruiniĝos.” 

L. L. Zamenhof. Lingvaj Respondoj, 
p. 114. Esperantaj Francaj Eldonoj, 1962. 

Matematiko virina 

Polemiko prosperanta en 
b akademiaj medioj rilatas la aserton, 
ke virinoj havas nature malpli da 
z kapablo ol viroj por kompreni 
matematikon, precipe en ĉi ties plej 
malsimplaj niveloj. La polemiko 
kreskis en 2005, kiam la tiama 
prezidanto de la Universitato de 
Harvardo, Lawrence Summers 

p 

e - nun ekonomia konsilanto de 
Barack Obama, prezidanto de Usono 
a -, komentis, ke seksa diferenco 

n 

estas unu el la ĉefaj kialoj por 
klarigi la mankon de profesorinoj 
pri matematiko en la ĉefaj usonaj 
o universitatoj. 

Nun nova esploro, publikigita en 
^ ® la revuo Proceedings of the National 

Academy of Sciences , asertas, ke la 
plej grava kialo por la diferenco inter 
0 viroj kaj virinoj rilate komprenon de 
matematiko rezultas ne el biologiaj 

3 faktoroj, sed el kulturaj. 

4 

“Ne temas pri ena diferenco inter 
viroj kaj virinoj. Estas landoj, kie 
u seksa malegaleco rilate sukceson 
pri matematiko simple ne ekzistas, 
2 tiom meznivele, kiom altnivele. Tiuj 

landoj estas ordinare la samaj, kie 
9 observiĝas la plej alta seksegaleco”, 
diris Janet Mertz, profesorino el 
la Universitato de Viskonsino, kiu 
kunaŭtoris la esploron kun Janet 
Hyde, el la sama institucio. 

Kolektinte datenojn el diversaj 
fontoj - ŝtataj ekzamenoj, intemaciaj 
olimpiadoj de matematiko kaj la 
Intemacia Programo por Taksado de 
Lemantoj, interalie -, la sciencistinoj 
konstatis modelon, kiu forte indikas 
socikulturajn faktorojn kiel la 
klarigon por la diferenco. 

La esploro konstatis, ke la modelo 
ege ŝangiĝis dum la lastaj jardekoj, 



Sophie Germain (1776-1831), fama franca 
matematikistino kaj pzikistino. 


kaj ke knabinoj ĉe la plej elementaj 
lernoniveloj komencis poenti 
simile al knaboj ĉe ekzamenoj. Ĉe 
mezgradaj lernejoj, knabinoj ricevas 
lecionojn pri infinitezima kalkulo je 
simila kvanto ol knaboj. Alia punkto 
estas, ke la proporcio da virinaj 
doktoriĝoj pri matematiko saltis de 
5% dum la kvindekaj jaroj al 30% 
dum la nuna jardeko. “Meznombre, 
knabinoj atingas egalecon kun 
knaboj en Usono kaj aliaj landoj, 
kaj la diferenco rilate la plej altajn 
nivelojn ege malkreskas”, diris Janet 
Hyde. 

En laĵusa esploro, la sciencistinoj 
kontestas la hipotezon defendatan 
de Summers, ke viroj posedas 
pli grandan biologian variecon 
rilate matematikan kompetenton. 
Ili montras, ke la poentaroj akiritaj 
de knabinoj en kelkaj landoj kaj 
en kelkaj usonaj etnoj varias tiom 
multe, kiom tiuj de knaboj. 

“En Usono, lernantoj ordinare 
opinias, ke matematika talento 
estas io denaska: se homo ne estas 
nature kompetenta en tiu lernofako, 
nenion oni povos fari por renversi la 
situacion. Sed, alilande, la valorigo de 


matematiko estas pli alta kaj homoj 
asocias kompetenton kun peno”, 
diris Janet Mertz. Laŭ la aŭtorinoj 
de la esploro, tia sintendiferenco 
estas la ĉefa kialo, ke la meza 
poentaro en matematiko atingita de 
knabinoj en aziaj landoj estas pli 
alta ol en Usono. Kaj tial filinoj de 
enmigrintoj, frekventantaj usonajn 
lemejojn, ordinare prezentas bonan 
scion pri matematiko. 

Kiel mortis la glacihomo 

La manĝaĵoj englutitaj de homo 
multon povas diri pri li, pri kie kaj 
kiam li vivis. Surbaze de analizo de 
la intestenhavo de la “glacihomo” 
eltrovita en 1991 ĉe la landlimo inter 
Aŭstmjo kaj Italujo, gmpo de anglaj 
sciencistoj sukcesis klarigi iom pri la 
vivostilo de la eŭropano, kiu vivis 
antaŭ proksimume 5,2 mil jaroj. 
Identiginte ses malsamajn speciojn 
de musko en la digestotubo de la 
mumiiĝinta homo, la esploristoj 
konkludis, ke li multe vojaĝis, estis 
vundita - supozeble de sagpafo - kaj 
li mem pansis sian vundon. 

La rezultoj estis publikigitaj en la 
januara eldono de la revuo Vegetation 
History andArchaeobotany, speciale 
dediĉita al Oetzi, la nomo donita al 
la mumio pro la regiono, kie oni 
ĝin trovis. 

La eltrovo de muskeroj en la 
intesto de Oetzi estas surpriza, ĉar 



Oetzi, la glacihomo (ĉ. 3000 A.K.) 

temas pri plantoj nek bongustaj 
nek nutraj. Krome, malmultaj 
raportoj ekzistas pri ilia englutado 
kuracocele. James Dickson, el la 
Universitato de Glasgovo, kaj liaj 
kolegoj pristudis mikroskope la 
specimenojn trovitajn kaj indentigis 
ses malsamajn speciojn. “Kvar el la 
ses specioj gravas por kompreni lian 
vivostilon kaj la okazaĵojn dum liaj 
lastaj tagoj: Anomodon viticulosus, 
Hymenostylium recurvirostrum, 
Neckera complanata kaj Sphagnum 
imbricatum .” 

Laŭ la esploristoj, la diversaj 
muskoj estis pretervole englutitaj, ĉar 
uzitaj por paki manĝaĵojn - al kiuj ili 
gluiĝis - kaj por pansaĵoj. “Pecetoj 
eble restis en sango, kiu sekiĝis 
sur liaj fingroj, kaj rezulte estis 
englutitaj akcidente la sekvan fojon, 
kiam li manĝis viandon aŭ panon, 
kaj ni scias, ke ĉi tion li faris dum 
siaj lastaj tagoj”, reliefigis la aŭtoroj. 
Unu el la muskospecioj supozeble 
estis englutita dum akvotrinkado el 
rivero. La specio uzita por pansoj, 
Sphagnum imbricatum , estas 
trovebla nur pli ol 50 kilometrojn for 
de la loko, kie oni trovis Oetzi, kio 
indikas, ke li piediris tiun distancon 
post sia vundiĝo kaj antaŭ ol morti. 

Mensogi interrete 
estas pli facile 

Du esploroj faritaj de usonaj 
sciencistoj konkludis, ke retpoŝto 
estas la plej nefidebla komunikilo 
ĉe laborejo. Laŭ la aŭtoroj, la plej 
surpriza fakto estis, ke la intervjuitoj 
deklaris, ke ili pritraktas facilanime 
retpoŝtajn mensogojn. 

“Ekzistas kreskanta maltrankvilo 
ĉe oficejoj pri retpoŝta komunikado, 
kaj tiun maltrankvilon oni povas 
resumi al unu vorto: fido. Skribante 



Pinokio, la mensogema pupo elpensita de Carlo 
Collodi (1826-1890) kaj desegnita de Enrico 
Mazzanti (1852-1910) 


retpoŝte oni ne postlasas parolajn aŭ 
kondutajn signojn, kaj, en la etoso de 
organizo, tio allasas grandan spacon 
por misinterpretoj aŭ, en la kazo de 
nia studo, por intenca trompado”, 
diris Liuba Belkin, profesorino pri 
administrado ĉe la Universitato 
Lehigh kaj unu el la geaŭtoroj de 
la esploro. 

La rezultoj de la esploroj estis 
publikigitaj en la periodaĵo Social 
Justice Research Journal. En la 
unua esploro, la geaŭtoroj disdonis 
po US$ 89 al 48 magistraj studentoj 
de negocadministrado. Ĉiu studento 
ricevis la taskon dividi la sumon 
inter si kaj fikcia kolego. En la 
eksperimento, tiu “kolego” sciis, ke 
la sumo situas inter US$ 5 kaj US$ 
100 , kaj ke li akceptos iun ajn sumon 
ricevotan. 

La volontulojn oni petis, ke 
ili uzu retpoŝton aŭ paperon kaj 
plumon por sciigi siajn “kolegojn” 
pri la totalo kaj pri la monsumo de 
li ricevota. La studentoj, kiuj skribis 
papermesaĝojn, mensogis en 64% de 
la okazoj, kompare al 92% de tiuj, 
kiuj preferis uzi retpoŝton. 


La gmpo uzanta retpoŝton disdonis 
meznombre US$ 29 el meznombra 
komunikita totalo de US$ 56 (el la 
realaj US$ 89). La studentoj uzantaj 
paperon kaj plumon estis pli amikaj: 
ili disdonis meznombre US$ 34 el 
totalo, kies komunikitan valoron ili 
kalkulis je US$ 67. 

“Konvenas reliefigi, ke ambaŭ 
medioj, retpoŝto kaj papero plus 
plumo, baziĝas nur sur teksto. 

Neniu el ili disponas je pli larĝa 
‘komunikbendo’ ol la alia. Spite tion, 
ni konstatis grandan diferencon”, 
diris Charles Naquin, el la 
Universitato DePaul, alia aŭtoro. 

Klopodante kompreni, ĉu 
kunsentata identeco malplialtigas 
mensogemon, la sciencistoj 
faris alian esploron, ĉi-foje kun 19 
69 studentoj. La rezultoj indikis, 
ke ju pli la retpoŝtantoj konis la 
adresatojn, des pli malgrandaj estis 
iliaj mensogoj. Sed, spite tion, ili 
daŭre falsis la veron. 

3 

“La rezultoj akordas kun alia 
esploro de ni farita, kiu indikas, ke 
retpoŝta komunikado malplialtigas 
fidon kaj kunlaboremon en gmpoj 
kaj samtempe plialtigas negativecon 
en plenumtaksado. Homoj sentas 
sin pli pravigitaj agi egoisme 
tajpante, kompare al situacioj, kiam 
ili devas ion skribi surpapere”, 
diris alia aŭtorino de la esploro, 

Terri Kurtzberg, profesorino ĉe la 
Universitato Rutgers. 

La sciencistoj asertas, ke retpoŝto 
estas freŝdata fenomeno, kaj ĝin oni 
komencis uzi kiel komunikilon ĉe 
laborejoj ĉefe post 1994. Pro la 
freŝdateco, normoj pri ĝia uzado ĉe 
organizoj estas ankoraŭ malklaraj. 

“Ni scias, ke ĝi estas socie akceptebla 
komunikilo, sed kiam ĝia uzado 
eniras laborejon, temas pri tute 
malsama situacio”, diris Liuba. 

Manko de regokapablo 
motivas magian 
pensmanieron 

“Triboj en la Kirivinaj insuloj 1 , 
kiuj fiŝkaptas en profunda maro, kie 
subitaj tempestoj kaj nekonataj akvoj 
estas konstantaj zorgoj, sekvas multe 
pli da ritoj asociitaj al fiŝkaptado 
ol triboj serĉantaj fiŝojn en malpli 
profundaj akvoj Paraŝutistoj pli 
facile vidas neekzistantan figuron en 
hazarda grafikaĵo tuj antaŭ la salto 
ol kiam surtere. Bazpilkistoj kreas 
ritojn rektaproporcie al la riskoj de 
sia pozicio: ekzemple, pilkoĵetistoj 
aparte emas vidi rilatojn inter la 
surhavata ĉemizo kaj sia sukceso. 
Eĉ nacinivele, kiam la epoko estas 


ekonomie malcerta, superstiĉoj 
kreskas.” 

La citaĵo estas parto de artikolo 
publikigita en la revuo Science , 
kaj ties enhavo ne limiĝas al 
raportoj. Jennifer Whitson kaj Adam 
Galinsky faris ses eksperimentojn, 
kiuj konfirmis la hipotezon, ke la 
sento de regomanko pliintensigas 
perceptadon de iluziaj modeloj, kaj 
igas homojn vidi neekzistantajn 
signifojn. La serio de eksperimentoj 
estas interesa pro la varieco de 
iluziaj modeloj ekzamenitaj, kiel 
vidi hazardajn grafikaĵojn, percepti 
konspirojn, disvolvi superstiĉojn kaj 
formi iluziajn kunrilatojn pri borsoj 
de valorpaperoj. 


“Sperti mankon de regokapablo 
igis la partoprenantojn deziri pli 
da strukturo kaj percepti iluziajn 
modelojn. La neceso esti kaj senti 
sin regokapabla estas tiel intensa, 
ke personoj produktos modelon 
el hazarda bruo por rekonduki la 
mondon al antaŭvidebla stato”, 
skribis la esploristoj. 

Tiel interesa, kiel la ĉefa eltrovaĵo, 
estas la detalo, ke la partoprenantoj, 
kiuj estis stimulitaj al decidfirmeco, 
rememorante gravan okazaĵon en 
siaj vivoj, vidis malpli da iluziaj 
bildoj kaj konspiroj. 

Fontoj: FAPESPkaj Science. 

1 Parto de Papuo-Nov-Gvineo. 

Komuna Eŭropa Referenckadro: 


ĉu finfine internacia sistemo por lingvaj ekzamenoj? 


2. Ni invitu gastprofesorojn al 
niaj universitatoj cele al altigo 
de la profilo de Esperanto kaj 
Interlingvistiko. Vizitoj de 
respektataj profesoroj el aliaj 
universitatoj, kiuj interalie 
okupiĝas pri Esperanto kaj 
Interlingvistiko, helpas altigi 
la reputacion de Esperanto kaj 
Interlingvistiko. 

3. Fundamenta problemo tamen 
restas la malalta prestiĝo de 
Esperanto. Esperanto (kaj 
sekve Interlingvistiko) ne ĝuas 
altan sciencan reputacion. Ĉu 
Esperanto estas “vera” lingvo? 
Ĉu ĝi estas marĝena fenomeno pri 
kiu okupiĝas nur marĝenuloj? 

4.Gravas konscii pri la ligiteco de 
universitataj programoj kun la lemeja 
instruado de infanoj. Ni pretigu 


materialon por instmistoj de infanoj 
kaj atentu pri la antaŭuniversitata 
medio ĝenerale. 

5. Kvankamnormigaj programoj 
(Bolonjo; la Referenckadro) 
limigas la flekseblecon, ili estas 
ankaŭ ekspluateblaj por Esperanto 
kaj Interlingvistiko. Profesoroj 
de Esperanto kaj Interlingvistiko 
devas bone koni tiujn limigojn kaj 
potencialojn, evitante la unuajn kaj 
ekspluatante la duajn. 

6 . Konsiderante la relativan 
malofton de programoj kaj fakuloj 
pri Esperanto kaj Interlingvistiko, 
aparte fekunda grundo povus esti 
evoluigo de neĉeestaj (distancaj) 
programoj. 

E1 tiuj fakaj sugestoj ni alvenu al 
niaj propraj konkludoj kaj ĉefe ni tuj 
ekstarigu seriozan trejnprogramon 


por niaj profesoroj kadre de ĉiu 
ŝtata Asocio de BEL - Brazila 
Esperanto-Ligo, kiel nialanda UEA 
kunlaboranto. Dum Amsterdama 
Konferenco, mi havis la okazon 
publikigi recenzartikolon pri la 
lernolibro de profesoro Josias 
Barboza, nomatan Esperanto por 
Lernejaj Klasoj: paroliga metodo, 
volumoj 1 kaj 2, kun ekzercaro 
kaj prononca KD. Tiun lemilon mi 
uzas ekde 2005 en Esperantokurso 
de UnB, Universitato de Brasilia/ 
Interfocus. Komence de la jaro 
2009, la eldonejo Uniao Planetaria 
(Unio Planeda), de la urbo Braziljo, 
festlanĉos eldonon de la volumo 1 de 
tiu menciita lemolibro. Laŭ la ĉinoj, 
la plej longa marŝado komenciĝas je 
la unua paŝo. Antaŭen do! 

£ 

Kriptogramo 

Jose Saraiva Matos resgatesaraiva@ig.com.br 


Plezure mi organizis facilan, amuzan, interesan kaj instruan vortludon, celante omaĝi unu el la plej gravaj esperantaj 
organizoj en Nordoriento de Brazilo. Ni ankaŭ intencas omaĝi ĉiujn membrojn kaj amikojn de tiu respektinda Esperanta 
Societo. Klopodu solvi la enigmon jene: unue observu, ke sube kaj dekstre troviĝas kvadratetoj, kelkaj kun numeroj ene de 
ili. Aliflanke, sube sed maldekstre, videblas difinoj. Post la ĝusta solvo de tiuj difinoj, oni vidos, ene de pli nigraj (reliefaj) 
kvadratetoj, literojn pere de kiuj oni povas formi la titolon de tiu grava Esperanta Organizo. Numeroj egalaj, literoj ankaŭ 
egalaj. Malsupre, piedpaĝe, troviĝas liternumertabelo, kiun oni povas konsulti, sed unue multe cerbumu, eĉ por taksi vian 
scion pri la lingvo. Alipaĝe troviĝas la kompleta solvo por helpi vin. La aŭtoro, 91-jara brazila esperantisto kaj tutmonda 
civitano, deziras al la enigm-amantoj multan sukceson. 

Cent okdek minutoj (pluralo.) 

2 

14 

9 


18 

14 

18 

15 

04 

Nenormala eksciteco de seksa organo. 

Francia papermono dum la revolucio. 

Akompananta, sed ne necesa. 

Blanka amara pulvoro eltirita el... 

Subite, ne atendite tondri. 

Tute sendependa de ĉia potenco. 

Loka sangomanko (pluralo). 

Ĉefurbo de Serbio kaj Jugoslavio. 

SOLVO DE LA KRIPTOGRAMO (paĝo 21) 

44 a 

brazila 


junularo kaj esperanto: bazoj por la estonteco 



i2a ĝis i7a de Julio 2009 

Juiz de Fora - Brazilo 


AbfipicfOf: 

rswriiiljo-_iyy= 


KEA 

Afi»rjac-5ŭ Cuitura! de Efiperanto 


29 a brazila esperantista junulara kongreso 

I nformoj: http://44bke2009,btogspol com 





NIKOLA FtAŜIĈ 


lARONDOFAMgiA 

boclobniAj mf-h-roi «r IkEhiTiiirikr 




La rondo familia. 
Sociologiaj esploroj en 
Esperantio. N. Raŝiĉ. 
192p. R$ 36 ; 00 




Bona espero. 

R. Dobrzysnski. 
256p. R$ 49,00 


llustrita oficiala radikaro 
esperanta por lernantoj. 
L. Portella. 98p. R$ 7,20 



107 krucenigmoj. 
Stano Marĉek. 
88p. R$ 45,00 



Esperanto - o novo latim Kiel kuiri sen viando? 

da Igreja e do ecumenismo. C. Hess. 432 p. R$ 30,00 

Ulrich Matthias. (Portugale) 

105p. R$28,00 


O desafio das linguas. 

Claude Piron. (En la portugala.) 
287p. R$ 39,00 


A Rua Zamenhof. 
R. Dobrzynski. 

(En la portugala.) 
255p. R$ 20,00 



Esperanto: Lingvo, 
Literaturo, Movado. 

P. Janton. 169 p. R$ 24,00 


Bilinguismo: utopia ou 
solugao? J. Passini. 

(En la portugala.) 

75 p. R$ 20,00. 


Gerda malaperis. DVD - 
NTSC. 105 min. R$ 28,00 


Ni dancu en la rondo. 
KD. R$15,00. 


http ://libro servo. esperanto. org .br/p 














































